Culsans

Culsans var i etruskisk mytologi guden for dører og døråpninger. Han har mange likheter med den romerske guden Janus, og begge er representert med to ansikter; et smilende og et surt ansikt, og også Janus hadde samme funksjon: porter, dører, døråpninger, begynnelse og avslutning. Culsans skiller seg fra Janus ved å mangle skjegg og avbildes i kunsten som en ung mann.

I henhold til den italienske lingvisten Onofrio Carruba er navnet til Culsans sammenlignbart med den hettittiske guden Gulsant som stammer fra det hettittiske rotordet Güls i betydningen «merke, påvirke».Sitert fra Claudio De Palma: La Tirrenia antica, bind I, side 155. Firenze, Sansoni, 1983.

 Referanser 

Kategori:Etruskisk mytologi
Kategori:Antikkens Roma